Razdjel: 109 MINISTARSTVO PRAVOSUĐA I UPRAVE

Glava: 10965

Naziv obveznika: ŽUPANIJSKI SUD U ŠIBENIKU

OIB: 88341107822

Broj RKP-a: 20786

Aktivnost: 6380003

Obrazloženje Posebnog dijela financijskog plana 2023. – 2025. godine

Županijski sud u Šibeniku najveći dio rashoda planira iz izvora 11 (opći prihodi i primici) koji je limitiran. Za 2023. godinu planirano je ukupno 1.743.878,00 eura, za 2024. godinu 1.561.681 eura i za 2025. godinu 1.570.834 eura rashoda. Dio rashoda je planiran iz izvora 31 (vlastiti prihodi) i to za 2023. godinu 1.991,00 eura, za 2024. godinu 1.991 eura i za 2025. godinu 2.124 eura. Vlastiti prihod ostvaruje se od najma prostora za ugostiteljski obrt i od preslika po spisima. Dio rashoda planiran je iz izvora 43 ostali prihodi za posebne namjene i to za sve godine po 4,00 eura.

Svi rashodi Županijskog suda u Šibeniku odnose se na aktivnost A6380003 vođenje sudskih postupaka iz nadležnosti županijskih sudova.

Planirani rashodi za plaće i doprinose u 2023. godini iznose 1.228.141 eura. Procjena je na temelju 43 zaposlenika, od toga 12 sudaca i 31 službenik i namještenik. Navedeni iznos plaće uvećan je za radno mjesto Ravnatelja sudske uprave (Izmjenama i dopunama Zakona o sudovima NN 21/22 od 01. ožujka, 2022. godine) za koje je dobivena suglasnost , informatičkog savjetnika za pravosudni informacijski sustav, izabranog suca koji treba stupiti na dužnost , te za dva nova suca za koji broj je odobreno proširenje sistematizacije tj. broja sudaca. Također su ukalkulirane plaće za dva službenika u Odjelu za podršku žrtvama i svjedocima. Navedeni iznos planiranih rashoda za plaće i doprinose je obračunat po trenutnoj osnovici i propisanim koeficijentima, te uvećan za minuli rad.

Planirani rashodi za plaće i doprinose u 2024. godini iznose 1.234.281,00 eura. Procjena je napravljena na isti način kao i za 2023. godinu uvećano za minuli rad.

Planirani rashodi za plaće i doprinose u 2025. godini iznose 1.240.453,00 eura. Procjena ja napravljena na isti način kao i za 2024. godinu uvećano za minuli rad.

Ostali rashodi za zaposlene u 2023. godini planirani su u iznosu od 25.683,00 eura, za 2024. godinu 24.130,00 eura i za 2025. godinu planirano je 21.401,00 eura. Za procjenu planiranih rashoda za jubilarne nagrade i otpremnine zbog odlaska u mirovinu, uzeti su stvarni podaci, a za ostale naknade prema Kolektivnom ugovoru ( božićnica, regres, dar za dijete, naknada zbog bolovanja dužeg od 90 dana, pomoć za smrtni slučaj i rođenje djeteta) podaci su procijenjeni na temelju 2022. godine i na temelju naknada koje su bile u trenutku izrade Prijedloga plana 2023. -2025.

Naknade troškova zaposlenima planirani za 2023. godinu su 29.597,00 eura i to naknada za prijevoz zaposlenika na posao i s posla na temelju važećeg Kolektivnog ugovora u trenutku izrade Prijedloga plana i Rješenja o naknadi za prijevoz. Naknade za službena putovanja i naknade za stručno usavršavanje zaposlenika planirana su na temelju 2022. godine.

Planirana naknada troškova zaposlenih za 2024. godinu je 32.650,00 eura, a za 2025. godinu je 33.712,00 eura . Procjena je napravljena kao i za 2023. godinu.

Uredski materijal i ostali materijalni rashodi za 2023. godinu iznose 9.291,00 eura, za 2024. godinu 10.618,00 eura i za 2025. godinu su 10.618,00 eura. Plan je izrađen na temelju 2022. godine uz povećanje cijena papira i ost. uredskog materijala.

Planirana sredstva za energiju iznose za 2023. godinu 94.897,00 eura, za 2024. godinu 99.542,00 eura i za 2025. godinu 102.197,00 eura, vezano za gospodarsku situaciju i povećanja cijena energenata.

Sitni inventar i auto gume planirano na temelju 2022. godine i to za 2023. godinu 398,00 eura, za 2024. godinu 398,00 eura i za 2025. godinu 530,00 eura.

Usluge telefona, pošte i prijevoza planirane na temelju 2022. godine (Okvirni sporazum s Hrvatskom poštom i Okvirni sporazum za nepokretnu mrežu) i iznose za 2023. godinu 21.236,00 eura, za 2024. godinu 23.890,00 eura i za 2025. godinu 23.890,00 eura.

Usluge tekućeg i investicijskog održavanja planirane na nivou 2022. godine (Ugovor o održavanju i servisiranju sustava grijanja i hlađenja, ugovor o održavanju dizala u zgradi i ugovor o održavanju vatrodojavnog sustava), za 2023. godinu 14.600,00 eura, za 2024. godinu 16.989,00 eura i za 2025. godinu 15.927,00 eura.

Usluge promidžbe i informiranja planirane na temelju 2022. godine, za 2023. godinu 1.327,00 eura, za 2024. godinu 662,00 eura i za 2025. godinu 1.327,00 eura.

Komunalne usluge planirane na temelju rashoda 2022. godine, pa je za 2023. godinu planirano 3.716,00 eura, za 2024. godinu 3.982,00 eura i za 2025. godinu 4.247,00 eura.

Zakupnine i najam uređaja za ispis i fotokopiranja na temelju 2022. godine, planirano za 2023. godinu 1.991,00 eura, za 2024. godinu 2.124,00 eura i za 2025. godinu 2.256,00 eura.

Zdravstvene i veterinarske usluge planirano na temelju trenutno važećeg Kolektivnog ugovora, za 2023. godinu sistematski pregled za sve službenike i namještenike 5.574,00 eura, za 2025. godinu za starije od 50 godina, u iznosu od 2.389,00 eura.

Ostali nespomenuti rashodi poslovanja (premije osiguranja, reprezentacija, pristojbe i ostalo) planirani na temelju 2022. godine, za 2023. godinu planirano 3.053,00 eura, za 2024. godinu 3.318,00 eura i za 2025. godinu 3.584,00 eura.

Kamate za primljene zajmove od trgovačkih društava – kamate za financijski leasing (Unicredit leasing) sukladno otplatnom planu, za 2023. godinu 160,00 eura i za 2024. godinu 22,00 eura.

Planirana su sredstva za otplatu financijskog leasinga prema otplatnom planu za nabavljen vozilo Škoda Octavia, za 2023. godinu 4.024,00 eura i za 2024. godinu 2.070,00 eura.

U 2023. godini planirana su dodatna ulaganja na građevinskim objektima u iznosu od 219.092,00 eura - zamjena vanjske stolarije, ogradni zid, pregrađivanje dijela novouređenog potkrovlja, ličenje hodnika u zgradi suda, vertikalna platforma za invalide i uređenje porte.

Vlastiti prihodi u 2023. godini u iznosu od 1.991,00 eura planirani za nabavu uredske opreme i namještaja , kao i u 2024. godini. U 2025. godine vlastiti prihodi u iznosu od 2.124,00 eura planirani za nabavu uredske opreme i namještaja.